**Beszámoló a Gyermekjóléti Szolgálat**

**Zánkán**

**2015. évben végzett tevékenységéről**

*A gyermekek védelméről és a gyámügyi igazgatásról szóló 1997. évi XXXI. törvény 96.§, valamint a gyermekek védelméről és a gyámügyi eljárásról szóló 149/1997. (IX. 10.) korm. rendelet előírja és megállapítja azokat a szabályokat, melyek szerint a települési önkormányzatok a gyermekek védelméről meghatározott ellátásokkal, intézkedésekkel gondoskodnak, illetve segítséget nyújtanak a településeiken élő gyermekek jogainak védelméhez, a szülői kötelességek teljesítéséhez, a kiskorúak veszélyeztetettsége kialakulásának megelőzéséhez, a már kialakult veszélyeztetettség megszüntetéséhez.*

*A gyermekjóléti ellátás célja a gyermek egészséges testi, lelki és erkölcsi fejlődésének segítése, a veszélyeztetettség kialakulásának megelőzése, illetve annak megszüntetése, a családok támogatása – segítése abban, hogy a gyermekek biztonságos, ép családi környezetben nevelkedhessenek.*

*Feladata összetett: szolgáltatás, gondozás, szervezés, koordinálás, közvetítés, és a gyermekvédelmi törvényben a gyermekjóléti szolgálatokra vonatkozóan rögzített gyermekvédelmi feladatok ellátása. Tanácsokkal, a rendelkezésre álló lehetőségek felkutatásával, ismertetésével és az azokhoz való hozzájutás irányításával segíti a gyermeket nevelőket problémáik megoldásában. Kapcsolatot tart a családon kívül a gyermek életében résztvevő szakemberekkel, vezeti a törvény által előírt nyilvántartásokat. Szakmaközi megbeszéléseket, valamint évente egy alkalommal gyermekvédelmi tanácskozást, szükség szerint esetkonferenciát szervez. Különböző intézmények által kért statisztikákat, a fenntartó önkormányzat számára éves beszámolót készít, valamint kérésre környezettanulmányt, véleményezést ír egy-egy gyermek vagy család körülményeiről.*

*A családgondozó figyelemmel kíséri a törvényi változásokat, szakmai híreket; kapcsolatot tart a szakmával kapcsolatban álló intézményekkel; szükség szerint konzultál más szakterület szakembereivel, lehetőség szerint részt vesz továbbképzéseken, konferenciákon.*

**A GyJSz. tevékenysége Zánkán:**

A Gyermekjóléti Szolgálat Zánkán a Gyvt. ide vonatkozó részeiben meghatározott feladatok közül a családgondozást látta el, valamint azokat, amelyekre a helyi adottságokat figyelembe véve szükség, igény illetve lehetőség volt. Ez a 2015-ös esztendőben jellemzően családgondozás / látogatás; tanácsadás; más szolgáltatóhoz való közvetítés; segítő beszélgetés; információnyújtás; ügyintézésben való segítség; szakmaközi konzultáció – pl. pedagógusokkal, védőnővel, gyámügyi előadóval; adminisztráció; statisztikák készítése.

***Családgondozás:*** *a gyermekjóléti szolgáltatás legfontosabb feladata. A családgondozást indokolhatja*

1. *a család részéről önkéntesen, vagy jelzőrendszer jelzése alapján felvett kapcsolat során feltárt olyan helyzet, körülmények, amelyek ugyan nem veszélyeztetik közvetlenül a gyermek/ek fejlődését, de segítséget, odafigyelést, támogatást igényelnek*
2. *a szolgálattal való kapcsolatba bekerült család olyan helyzete, amely segítség nélkül a gyermekek veszélyeztetettségéhez vezetne, ezt azonban a gondozás elkerülhetővé teszi*
3. *a gyermek valamilyen mértékű veszélyeztetettsége, amelyre a szűkebb – tágabb értelemben vett jelzőrendszer hívja fel a figyelmet, illetve valamely hatóság által elindított eljárás következménye, de igénybe vehető önkéntesen is. Oka leggyakrabban a családok – vagy valamelyik szülő – nem megfelelő, a gyermek egészséges testi – lelki – erkölcsi fejlődését veszélyeztető életvitele, nehéz anyagi helyzet, nevelési hiányosságok, a gyermek nem elfogadható magatartása és teljesítménye, és a fogyatékossággal élő gyermek is segítségre szorulhat szüleivel együtt.*

**Jelzés** 2 alkalommal érkezett (Balatonfüredi Járási Gyámhivatal), a szükséges protokollt követve jártam el.

**Környezettanulmányt** 3 alkalommal készítettem a Balatonfüredi Járási Gyámhivatal, valamint Jegyző Asszony kérésére.

**Családgondozás** 2családnál folyt, egyik estben a gyermekek nem veszélyeztetettek, a családnak inkább segítségre, támogatásra volt szükségük, amit családlátogatásokkal, segítő beszélgetésekkel, tanácsadással meg lehetett oldani, nyilvántartásba vételre nem volt szükség.

**Védelembe vett** gyermek 1: ameddig Zánkán tartózkodott, látogattam és segítettem a

családot, tartottam ügyében a kapcsolatot a Balatonfüredi Járási Gyámhivatallal és iskolai tanítóival.

**Védelembe vételi tárgyaláson** 2 alkalommal vettem részt, **rendőrségi meghallgatásra** ugyanennek a gyermeknek az ügyében a Balatonalmádi RFK-ra kértek be.

**Heti egy alkalommal tartott fogadóórámon** a polgármesteri hivatalban felkereshettek, akiknek segítségre, tanácsra volt szükségük. Az adminisztrációs munka nagy részét ilyenkor végeztem el. A megyei módszertani intézettől, és egyéb helyekről interneten kapott, vagy kikeresett szakmai anyagokat otthon olvastam el, a beszámolókat, statisztikákat szintén otthon készítettem el.

**Szakmaközi konzultációkra, megbeszélésekre, információcserére** többször is sor került: óvónőkkel, pedagógusokkal, védőnővel, gyámhivatali munkatársakkal, a zánkai munkatársakkal, Jegyző Asszonnyal, családgondozó kollégával, a kormányhivatal gyermekvédelmi szakreferensével, ősszel pedig több alkalommal a révfülöpi Plébános úrral.

Szakmai elméleti és módszertani segítséget nyújtottam egy leendő családsegítő vizsgára való felkészülésében több alkalommal.

**Módszertani ellenőrzésre** májusban került sor, ennek jegyzőkönyve az irattárban megtalálható.

**Szakmaközi megbeszélésre** nem került sor szervezett formában; de a kollégákkal abban állapodtunk meg, hogy internetes levelezéssel és telefonon tartjuk a kapcsolatot, illetve jelzik a GyJSz-nak, ha problémát észlelnek.

Az éves kötelező **gyermekvédelmi tanácskozást** az előírt résztvevőkkel 2015. márciusában megtartottam. Ennek összefoglalója olvasható a gyermekjóléti szolgálat 2014. évi beszámolójában, a szakterületenkénti részletes beszámolók az iratanyagban vannak.

**A GyJSz működését, és a gyermekjogi képviselő elérhetőségét ismertető plakátokat** az előírt intézményekben elhelyeztem. Ezen kívül a szolgáltatást ismertető szórólapokat készítettem és juttattam el az érintett családokhoz.

**Játszóházat** júliusban egy alkalommal tartottam az iskolában, elég szép számú érdeklődővel – résztvevővel.

**Ruhaadományt** 5 alkalommal közvetítettem két családnak.

Továbbképzésen nem vettem részt ebben az évben: ennek oka egyrészt több esetben a magas részvételi és útiköltség, részben az ismétlődő téma – ajánlat, részben a munkaidőmmel való ütközés volt.

**A Gyermekjóléti Szolgálat minden iratanyagát jegyzőköny kíséretében 2015. december 21-én átadtam.**

Rab Márta családgondozó

Zánka, 2016. január 19.